इलाहाबाद, संवाददाता : उत्तर प्रदेश में ऐसा लगता है कि कानून का भय किसी को नहीं रह गया है। ताजा मामला इलाहाबाद का है जहां एक रिटायर्ड दरोगा की लाठी डंडों से पीट-पीटकर बेरहमी से हत्या कर दी गई। रिटायर्ड दरोगा की पिटाई का सीसीटीवी फुटेज तक सोशल मीडिया पर वायरल हो रहा है। वहीं, इस मामले में हाईकोर्ट ने संज्ञान लेते हुए पुलिस से रिपोर्ट तलब की है। बताया जा रहा है कि जमीन विवाद में रिटायर्ड दरोगा की पिटाई की गई जिसके कारण उसकी मौत हो गई।